སྤྱིར་བཏང་བཤད་སྲོལ་ལ།བོད་དུ་ནང་ཆོས་དར་རྒྱས་དང༌།འཕེལ་རིམ་སོང་བའི་འགྱུར་རླབས་ཀྱི་རྣམ་པ་མི་འདྲ་བའི་དུས་ཚིགས་ཆེན་པོ་གསུམ་དུ་བགྲང་གི་ཡོད་དེ།ཐོག་མར་དབུ་བརྙེས་པ་དང༌།བར་དུ་སྲོལ་གཏོད་པ།མཐའ་མར་དར་ཞིར་རྒྱས་པར་མཛད་པ་བཅས་ཡིན་ཞིང༌།དེ་ཡང་ཐོག་མར་དབུ་བརྙེས་སའི་དུས་ཚིགས་ནི།ཡོངས་གྲགས་ལ་བོད་ཀྱི་རྒྱལ་རབས་ཉེར་བརྒྱད་པ་ལྷ་ཐོ་ཐོ་རི་གཉན་བཙན་གྱི་སྐུ་དུས་སུ་ཡིན་པ་དང༌།སྲོལ་གཏོད་པ་པོ་ནི་བོད་ཀྱི་རྒྱལ་རབས་སོ་གསུམ་པ་སྲོང་བཙན་སྒམ་པོའི་སྐུ་དུས་སུ་ཡིན་པ།དར་ཞིང་རྒྱས་པར་མཛད་མཁན་ནི་བོད་ཀྱི་རྒྱལ་རབས་སོ་བརྒྱད་པ་ཁྲི་སྲོང་ལྡེའུ་བཙན་གྱི་སྐུ་དུས་ཡིན་པ་བཅས་བཤད་ཡོད།